
BIROULUI  PERMANENT

AL

                CAMEREI DEPUTAŢILOR
Vă înaintăm, alăturat, RAPORTUL COMUN asupra Legii pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea, aflată în procedură de reexaminare, ca urmare a Deciziei Curții Constituționale nr. 640 din 23 septembrie 2020, publicată în Monitorul Oficial României, Partea I, nr. 934 din 12 octombrie 2020, la Comisia pentru constituționalitate, Comisia pentru administrație publică și amenajarea teritoriului și Comisia juridică, de disciplină și imunități, transmisă cu adresa PL-x 568/2019/2021.

În raport cu obiectul şi conţinutul său, legea face parte din categoria legilor organice. 

	P R E Ş E D I N T E

Ringo DĂMUREANU
	P R E Ş E D I N T E

Simona BUCURA-OPRESCU
	P R E Ş E D I N T E

Mihai-Alexandru BADEA

                                                                                                           P.L.x 568/2019/2021
     RAPORT COMUN
asupra Legii pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea
În temeiul dispoziţiilor art. 135 din Regulamentul Camerei Deputaţilor, republicat, cu modificări și completări, Comisia pentru constituționalitate, Comisia pentru administrație publică și amenajarea teritoriului  și Comisia juridică, de disciplină și imunități au fost sesizate, spre dezbatere în fond, cu Legea pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea, aflată în procedură de reexaminare, ca urmare a Deciziei Curții Constituționale nr. 640 din 23 septembrie 2020, publicată în Monitorul Oficial României, Partea I, nr. 934 din 12 octombrie 2020, trimisă cu adresa PLx 568/2019/2021.
Legea a fost adoptată de Camera Deputaţilor în sedinţa din data de 10 iunie 2020. În data de 15 iunie 2020 a fost trimisă la Presedintele României pentru promulgare. 

Legea trimisă la promulgare avea ca obiect de reglementare trecerea imobilului Palatul administrativ al judeţului Vrancea din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea. În acest imobil îşi desfăşoară activitatea atât Prefectura judeţului Vrancea, cât şi Consiliul judeţean Vrancea.
Guvernul României și Președintele României au formulat sesizare de neconstituţionalitate asupra Legii trimisă la promulgare. 
Curtea Constituțională a pronunțat Decizia nr.640 din 23 septembrie 2020, publicată în Monitorul Oficial al României, Partea I, nr.934 din 12 octombrie 2020, prin care admite obiecția de neconstituționalitate formulată și constată că prevederile Legii sunt neconstituționale în ansamblul lor.
Senatul în calitate de primă Cameră sesizată a respins Legea aflată în procedură de reexaminare în şedinţa din 22 martie 2021.
Guvernul a transmis un punct de vedere negativ cu adresa nr.128/15.02.2021.
Potrivit prevederilor art. 75 din Constituţia României, republicată, şi ale art.91 alin. (9) pct. 2, din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 
În conformitate cu prevederile art.61, art.63 și 129 alin.(1) din Regulamentul Camerei Deputaților, republicat, cu modificările și completările ulterioare, membrii Comisiei juridice, de disciplină și imunități au reexaminat Legea sus-menționată în ședința desfășurată în sistem mixt, din ziua de 15 aprilie 2021.

La ședința Comisiei juridice, de disciplină și imunități, deputații au fost prezenți conform listei de prezență. 

În urma dezbaterilor, membrii Comisiei juridice, de disciplină și imunități au hotărât, cu unanimitate de voturi, întocmirea unui raport preliminar de respingere a Legii pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru administrație publică și amenajarea teritoriului și-au desfășurat lucrările în ședința din 20 aprilie 2021. La lucrările Comisiei pentru administraţie publică şi amenajarea teritoriului au fost prezenți  deputaţi, conform listei de prezență. În conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare la dezbaterile care au avut loc a participat în  calitate de invitat domnul Marius Gabriel Mureșan, Secretar de stat în cadrul Ministerului Afacerilor Interne.

În conformitate cu Deciziile Curții Constituționale nr.308/2012 și nr.619/2016, când o lege este declarată neconstituțională în ansamblul său înainte de promulgare, aceasta își încetează procesul legislativ. Cu privire la efectele Deciziei nr.619/2016,  "Curtea reține că în jurisprudența sa, a statuat că atunci când, în cadrul controlului a  priori de constituționalitate, constată neconstituționalitatea unei legi în ansamblul său, pronunțarea unei astfel de decizii are un efect definitiv cu privire la acel act normativ, consecința fiind încetarea procesului legislativ în privința respectivei reglementări." 

Ca urmarea a Deciziei Curții Constituționale nr.640 din 23 septembrie 2020, publicată în Monitorul Oficial al României, Partea I, nr. 934 din 12 octombrie 2020, care a declarat Legea pentru trecerea unui imobil din domeniul public al statului și din administrarea Instituției Prefectului-județul Vrancea, în domeniul public al Județului Vrancea și în administrarea Consiliului Județean Vrancea neconstituțională în ansamblul său, membrii Comisiei pentru administrație publică și amenajarea teritoriului au hotărât cu unanimitate de voturi întocmirea unui raport preliminar de respingere a Legii pentru trecerea unui imobil din domeniul public al statului și din administrarea Instituției Prefectului-județul Vrancea, în domeniul public al Județului Vrancea și în administrarea Consiliului Județean Vrancea.
Membrii Comisiei pentru constituționalitate au examinat Legea aflată în procedură de reexaminare și documentele anexate, în ședința din data de 7 iulie 2021. 
Din numărul total de 13 membri ai Comisiei pentru constituționalitate au participat la şedinţă 11 deputaţi.
În această ședință, membrii Comisiei pentru constituționalitate au hotărât, cu majoritate de voturi, respingerea Legii pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea. 
Membrii Comisiilor sesizare au hotărât, cu majoritate de voturi, să propună plenului Camerei Deputaţilor respingerea Legii pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea.
În raport cu obiectul şi conţinutul său, Legea face parte din categoria legilor organice.        
	P R E Ş E D I N T E

Ringo DĂMUREANU
	P R E Ş E D I N T E

Simona BUCURA-OPRESCU 
	P R E Ş E D I N T E

Mihai-Alexandru BADEA



	S E C R E T A R

Laurenţiu-Nicolae CAZAN


	S E C R E T A R

Dumitru FLUCUȘ
	S E C R E T A R

Cristian-Tudor BĂCANU


Consilieri parlamentari,

                         Șef serviciu, Nicoleta Toma                                                                                                                        Consilier parlamentar, 
Roxana David
                                                                                  Consilier parlamentar, Elena Hrincescu                                                                                                    Andreea Sârbu 
Silvia Olaru

